**СРЕДНО УЧИЛИЩЕ “ВАСИЛ ЛЕВСКИ” гр. ОПАКА**

**обл. Търговище ул. България №39, е-mail: info-2530201@edu.mon.bg**

https://suopaka.com/; **тел: 0879267038; 0876838192**



 УТВЪРЖДАВАМ:……………………

 Борислав Борисов

 *Директор на СУ „Васил Левски“ гр.Опака*

**УСЛОВИЯ И РЕД**

**ЗА**

**ОРГАНИЗИРАНЕ И ПРОВЕЖДАНЕ**

**НА**

**ФОРМИТЕ  НА ОБУЧЕНИЕ**

**В СРЕДНО УЧИЛИЩЕ „ВАСИЛ ЛЕВСКИ“ ГРАД ОПАКА**

**ПРЕЗ**

**УЧЕБНАТА 2024/2025 г.**

Основания : чл.263, ал.1, т.4 и ал.3 от ЗПУО; чл.37, ал.5 от Наредба№10/01.09.2016г. за организацията на дейностите в училищното образование и описани в Правилника за дейността на училището – глава трета

 **Формите на обучение**

 **I.Общи положения:**

 **Чл.1**(1)Обучението във формите на обучение, както и преминаването от една в

друга, се осъществяват съгласно ЗПУО.

(2)Условията и редът за организиране и провеждане на осъществяваните в

училище форми на обучение се определят в правилника за дейността на училището и

се публикуват и на интернет страница на училището.

(3)Формите на обучение, които се организират в училище се приемат от

педагогическия съвет на училището-чл.30, ал3 от Наредба №10 от 2016г..

 **Чл.2**(1)Формата на обучение се избира от ученика при условията на чл. 12, ал. 2

на ЗПУО.

 **Чл.3**(1)Ученикът не може да се обучава в две или повече форми обучение едновременно.

**Чл.4**(1)Обучението в СУ „Васил Левски” се осъществява в дневна, индивидуална и самостоятелна форма на обучение през учебната 2024-2025 година. При необходимост може да се организира вечерна, задочна, дистанционна и комбинирана форма на обучение.

**Чл.5**(1)Учебно-възпитателният процес се организира чрез дневно обучение, което се осъществява в границите на установения учебен ден.

 (2) В дневната форма на обучение се организират и дейностите по целодневна организация на учебния ден, спортните дейности и часът на класа.

**Чл.6.**(1)Самостоятелната форма на обучение е неприсъствена форма, при която учениците се подготвят самостоятелно и се явяват на изпити по учебни предмети, съгласно изискванията на учебния план.

(2)Самостоятелната форма на обучение се организира за:

1.ученици, които по здравословни причини не могат да посещават дневната форма на обучение,

2.ученици в задължителна училищна възраст – по желание на ученика или родителя, по реда на чл. 12, ал. 2 от ЗПУО;

3.за даровити деца, които са в задължителна училищна възраст с решение на ПС;

4.лица, навършили 16-годишна възраст.

            (3) Самостоятелната форма за учениците по ал.2, т.3 се организира след решение на експертна комисия към РУО – Търговище.

            (4) Ученикът може да изяви желание да премине от дневна в самостоятелна форма на обучение с писмено заявление на родителя/настойника, придружено от документи, които удостоверяват основанието на искането.

            (5) При завършен клас заявления за преминаване в самостоятелна форма на обучение се приемат до началото на всяка учебна година. Същите се докладват на педагогически съвет.

            (6) При промяна на формата на обучение директорът на училището издава заповед, в която  се  определят  условията  и  реда  за  организиране  и  провеждане  на

 изпитите  с учениците в самостоятелна форма на обучение.

 (7) Условията и редът за организиране и провеждане на изпитите се определят със заповед на директора на училището.

 (8) Обучаваните в самостоятелна подготовка ученици полагат изпитите върху цялото учебно съдържание на учебния предмет за съответния клас по учебно - изпитна програма, разработена  и  предоставена  от  преподавателите  по  съответната  учебна

дисциплина  в съответствие с учебния и училищните учебни планове;

            (9) В рамките на редовната изпитна сесия учениците се явяват на предвидените по график изпити;

            (10) Изпитните сесии на ученици на самостоятелна подготовка се определят със заповед на директора на училището и се провеждат в две сесии;

1. една редовна изпитна сесия
* през месец януари 2025г.;
1. една поправителни сесии
* през месец юни 2025г.

            (11) Ученици, които не положат успешно  изпитите си в обявените  сесии, повтарят класа;

**Чл.7** (1) В индивидуална форма може да се обучават:

1. ученици, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна, вечерна или комбинирана форма за повече от 30 последователни учебни дни;

2. ученици, които по семейни причини желаят да завършат в други срокове обучението си за един или повече класове;

3. ученици с изявени дарби;

4. ученици със специални образователни потребности при условията на чл. 107, ал. 4;

5. учениците в случаите по чл. 107, ал. 2, т. 1 - 4.

(2) Индивидуалната форма включва индивидуални учебни часове и текущо оценяване или изпити за определяне на срочна или годишна оценка.

(3) Обучението се осъществява по индивидуален учебен план по чл. 95.

(4) Индивидуалните учебни часове се провеждат в училището. В случаите по ал. 1, т. 1, когато ученикът не може да посещава училището, учебните часове се организират в домашни или болнични условия, а в случаите по ал. 1, т. 4 - и в център за подкрепа за личностно развитие.

(5) По преценка на регионалния център за подкрепа на процеса на приобщаващото образование и на лекуващия лекар и след консултация с родителя, когато ученик е настанен в болница, обучението в индивидуалните учебни часове се осъществява от:

1. болнични учители, назначени към училище и/или център за подкрепа за личностно развитие; училището и центърът за подкрепа за личностно развитие се определят от началника на регионалното управление на образованието на територията на областта, на която се намира болницата;

2. училището и/или центъра за подкрепа за личностно развитие, в които ученикът се обучава - когато са в същото населено място, в което е болницата;

3. училище и/или център за подкрепа за личностно развитие извън случаите по т. 2, определени от началника на регионалното управление на образованието на територията на областта.